

**Ενημερωτικό Δελτίο – Απρίλιος 2015**

**Κεντρικό Μητρώο   
Ελληνικών Ανοικτών Μαθημάτων**

*Το παρόν είναι ένα ηλεκτρονικό ενημερωτικό δελτίο για τη δράση «Κεντρικό Μητρώο Ελληνικών Ακαδημαϊκών Μαθημάτων». Ανά τακτά διαστήματα θα σας αποστέλλονται πληροφορίες για την πορεία του έργου.*

**Ανοικτοί Εκπαιδευτικοί Πόροι**

**και οι πηγές τους (OER)**

Στο πλαίσιο του έργου «Κεντρικό Μητρώο Ελληνικών Ανοικτών Μαθημάτων», και με τη χρήση της Ανοιχτής Πλατφόρμας Συνεργασίας «[Συνεργάζομαι - Συμμετέχω](http://synergasia.gunet.gr/)», υλοποίησε ένα σύστημα συνεργασίας ([wiki](http://synergasia.gunet.gr/courses/P101103/)) όπου συγκεντρώνονται πηγές αναζήτησης και διάθεσης ανοικτών εκπαιδευτικών πόρων.

Οι εν λόγω πηγές είναι ταξινομημένες ανά:

* **Τύπο πόρων**

Περιλαμβάνονται χάρτες, διαγράμματα, φωτογραφίες και εικόνες, κείμενα, βιβλία και περιοδικά, ηχογραφήσεις και μαγνητοσκοπήσεις, τεχνικά σχέδια διαφόρων ειδών, δημόσια δεδομένα και πολλοί άλλοι.

* **Θεματική περιοχή**

Ενδεικτικά, περιέχονται πηγές ανοικτών πόρων για Ανθρωπιστικές Επιστήμες και Τέχνες, Μηχανική και Τεχνολογία, Γεωργικές Επιστήμες, Ιατρική, Επιστήμες και Επαγγέλματα Υγείας, Θετικές και Φυσικές Επιστήμες, Κοινωνικές Επιστήμες.



**Πώς μπορείτε να έχετε πρόσβαση**

* Εγγράφεστε/ συνδέεστε στην πλατφόρμα «Συνεργάζομαι - Συμμετέχω».
* Ακολουθείτε τον σύνδεσμο «Κατάλογος Συνεργασιών».
* Επιλέγετε και εγγράφεστε στη συνεργασία «Ανοικτοί Εκπαιδευτικοί Πόροι και πηγές τους (OER)».
* Επιλέγοντας «Σύστημα Wiki», μπορείτε να αναζητήσετε πηγές ανοικτών εκπαιδευτικών πόρων ή/ και να προτείνετε νέες.



**Τα ανοικτά μαθήματα και το σύστημα wiki**

Στόχος του εν λόγω συστήματος είναι η διευκόλυνση του προσωπικού υποστήριξης και των δημιουργών ανοικτών μαθημάτων.

Μη διστάσετε να επικοινωνήσετε με το Ακαδημαϊκό Διαδίκτυο (GUnet) για οποιαδήποτε διευκρίνιση, απορία ή πρόταση περαιτέρω υποστήριξής σας στη δημιουργία ανοικτών μαθημάτων.

***Μονάδα Υλοποίησης:****Ακαδημαϊκό Διαδίκτυο (*[*GUnet*](http://www.gunet.gr/)*).*

***Επικοινωνία: 210 727 56 11, info [at] gunet.gr***